योगासन के लिए राजपथ पर भारी संख्या में लोगों के मौजूद होने पर प्रधानमंत्री ने हर्ष जताते हुए कहा कि क्या किसी ने कल्पना की होगी कि राजपथ, योगपथ बन जाएगा। प्रधानमंत्री की पहल पर संयुक्त राष्ट्र ने पिछले साल दिसंबर में 21 जून को अंतरराष्ट्रीय योग दिवस घोषित किया था और 177 देश इसके सह प्रस्तावक बने थे। यह प्रस्ताव प्रधानमंत्री ने पिछले साल सितंबर में संयुक्त राष्ट्र महासभा में अपने पहले संबोधन के दौरान रखा था।